Up-117/94
Datum: 1996-01-17T00:00:00.000+01:00
ecli: ECLI:SI:USRS:1996:Up.117.94
vrsta: drugi akti
zadeva: ustavna pritožba
objavljeno: Neobjavljeno | 17.01.1996
dokument: US17686
akt: Ustavna pritožba R.B. zoper sodbo Višjega sodišča v Mariboru št. Cp 628/94 z dne 13/5-1994 v zvezi s sodbo Temeljnega sodišča v Mariboru, Enote v Ptuju, št. P 540/93 z dne 25/3-1994
resitev: zavrženje
izrek: Ustavna pritožba R.B. zoper sodbo Višjega sodišča v Mariboru v zvezi s sodbo Temeljnega sodišča v Mariboru, Enote v Ptuju, se zavrže.
stavek: Ustavno sodišče zavrže prepozno ustavno pritožbo, ki je bila torej vložena po preteku 60. dnevnega roka od dneva vročitve posamičnega akta.
odlocitev: sklep
geslo: Rok za vložitev ustavne pritožbe - prepozna ustavna pritožba.
podlaga: Zakon o Ustavnem sodišču (ZUstS), 1. odst. 51., 1. odst. 52., 1. al. 1. odst. 55. čl.
datum_vloge: 1994-12-26T23:00:00.000Z
datum_odlocitve: 1996-01-16T23:00:00.000Z

# Up-117/94

17.1.1996

# S K L E P

Ustavno sodišče je v postopku za preizkus ustavne pritožbe R.B. iz M. na seji senata dne 17.1.1996

s k l e n i l o:

Ustavna pritožba R.B. zoper sodbo Višjega sodišča v Mariboru št. Cp 628/94 z dne 13/5-1994 v zvezi s sodbo Temeljnega sodišča v Mariboru, Enote v Ptuju, št. P 540/93 z dne 25/3-1994 se zavrže.

---

## O b r a z l o ž i t e v

Pritožnik v ustavni pritožbi zatrjuje, da sta sodišči z izpodbijanima sodbama kršili načelo enakih pravic staršev v zvezi z dodelitvijo mladoletnega otroka in da je pritožbeno sodišče kršilo načelo domneve nedolžnosti, saj naj bi odločitev oprlo na trditve o pritožnikovem agresivnem obnašanju, torej na storjene prekrške ali kazniva dejanja, zaradi katerih pa pritožnik pred sodnimi organi ni bil obravnavan.

Postopek Ustavnega sodišča v zvezi z ustavnimi pritožbami je urejen v Zakonu o Ustavnem sodišču. Po 1. odstavku 51. člena in 1. odstavku 52. člena Zakona o Ustavnem sodišču (Uradni list RS, št. 15/94 - v nadaljevanju: ZUstS) se ustavna pritožba lahko vloži v 60 dneh od dneva vročitve posamičnega akta, zoper katerega je mogoča ustavna pritožba in ko so že izčrpana vsa pravna sredstva. Obravnavano ustavno pritožbo je pritožnik vložil dne 23.12.1994, torej po preteku navedenega roka, saj je izpodbijano sodbo Višjega sodišča prejel že najkasneje 8.7.1994, ko je v zadevi vložil predlog za obnovo postopka. Vloženo ustavno pritožbo je bilo zato treba zavreči.

Senat Ustavnega sodišča je sprejel ta sklep na podlagi prve alinee 1. odstavka 55. člena ZUstS v sestavi: predsednik senata mag. Janez Snoj in člana Franc Testen in dr. Lojze Ude. Sklep je sprejel soglasno.

Predsednik senata
mag. Janez Snoj